CELEX: 32016R0224
Language: hr
Date: 2016-02-17 00:00:00
Title: Provedbena uredba Komisije (EU) 2016/224 оd 17. veljače 2016. o izmjeni provedbenih uredbi (EU) br. 947/2014 i (EU) br. 948/2014 u pogledu posljednjeg roka za podnošenje zahtjeva za potporu za privatno skladištenje maslaca i obranog mlijeka u prahu

18.2.2016   
            
            
               HR
            
            
               Službeni list Europske unije
            
            
               L 41/8
            
         PROVEDBENA UREDBA KOMISIJE (EU) 2016/224
   оd 17. veljače 2016.
   o izmjeni provedbenih uredbi (EU) br. 947/2014 i (EU) br. 948/2014 u pogledu posljednjeg roka za podnošenje zahtjeva za potporu za privatno skladištenje maslaca i obranog mlijeka u prahu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2., članak 20. točke (c), (f), (l), (m) i (n) i članak 223. stavak 3. točku (c),
   uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (2), a posebno njezin članak 4.,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (3), a posebno njezin članak 62. stavak 2. točku (b),
   budući da:
   
               (1)
            
            
               Provedbenim uredbama Komisije (EU) br. 947/2014 (4) i (EU) br. 948/2014 (5) otvoreno je privatno skladištenje maslaca i obranog mlijeka u prahu s obzirom na tešku tržišnu situaciju koja je uglavnom rezultat zabrane uvoza mliječnih proizvoda iz Unije koju je donijela Rusija.
            
         
               (2)
            
            
               Ti programi privatnog skladištenja prošireni su provedbenim uredbama Komisije (EU) br. 1337/2014 (6), (EU) 2015/303 (7) i (EU) 2015/1548 (8). Stoga se zahtjevi za potporu mogu predavati do 29. veljače 2016.
            
         
               (3)
            
            
               Rusija je 25. lipnja 2015. produljila zabranu uvoza poljoprivrednih i prehrambenih proizvoda podrijetlom iz Unije za još jednu godinu, tj. do 6. kolovoza 2016.
            
         
               (4)
            
            
               Osim toga, globalna potražnja za mlijekom i mliječnim proizvodima i dalje je bila nestabilna tijekom 2015., dok se isporuka mlijeka u glavnim regijama izvoznicama povećala.
            
         
               (5)
            
            
               Zato su se cijene maslaca i obranog mlijeka u prahu u Uniji dodatno smanjile i čini se da će nastaviti padati.
            
         
               (6)
            
            
               S obzirom na trenutačnu tržišnu situaciju primjereno je osigurati neprekinutu dostupnost programa potpore za privatno skladištenje maslaca i obranog mlijeka u prahu te ih produžiti do završetka razdoblja intervencije u 2016. na dan 30. rujna 2016.
            
         
               (7)
            
            
               Kako bi se izbjegao bilo kakav prekid mogućnosti podnošenja zahtjeva u okviru programa, ova bi Uredba trebala stupiti na snagu sljedećeg dana od dana objave.
            
         
               (8)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Izmjena Provedbene uredbe (EU) br. 947/2014
   U članku 5. Uredbe (EU) br. 947/2014 datum „29. veljače 2016.” zamjenjuje se datumom „30. rujna 2016.”.
   Članak 2.
   Izmjena Provedbene uredbe (EU) br. 948/2014
   U članku 5. Uredbe (EU) br. 948/2014 datum „29. veljače 2016.” zamjenjuje se datumom „30. rujna 2016.”.
   Članak 3.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  SL L 346, 20.12.2013., str. 12.
   
   
      (3)  SL L 347, 20.12.2013., str. 549.
   
   
      (4)  Provedbena uredba Komisije (EU) br. 947/2014 оd 4. rujna 2014. o otvaranju privatnog skladištenja maslaca i utvrđivanju iznosa potpore unaprijed (SL L 265, 5.9.2014., str. 15.).
   
      (5)  Provedbena uredba Komisije (EU) br. 948/2014 оd 4. rujna 2014. o otvaranju privatnog skladištenja obranog mlijeka u prahu i utvrđivanju iznosa potpore unaprijed (SL L 265, 5.9.2014., str. 18.).
   
      (6)  Provedbena uredba Komisije (EU) br. 1337/2014 оd 16. prosinca 2014. o izmjeni provedbenih uredbi (EU) br. 947/2014 i (EU) br. 948/2014 u pogledu posljednjeg roka za podnošenje zahtjeva za potporu za privatno skladištenje za maslac i obrano mlijeko u prahu (SL L 360, 17.12.2014., str. 15.).
   
      (7)  Provedbena uredba Komisije (EU) 2015/303 оd 25. veljače 2015. o izmjeni provedbenih uredbi (EU) br. 947/2014 i (EU) br. 948/2014 u pogledu posljednjeg roka za podnošenje zahtjeva za potporu za privatno skladištenje maslaca i obranog mlijeka u prahu (SL L 55, 26.2.2015., str. 4.).
   
      (8)  Provedbena uredba Komisije (EU) 2015/1548 оd 17. rujna 2015. o izmjeni provedbenih uredbi (EU) br. 947/2014 i (EU) br. 948/2014 u pogledu posljednjeg roka za podnošenje zahtjeva za potporu za privatno skladištenje maslaca i obranog mlijeka u prahu (SL L 242, 18.9.2015., str. 26.).